stanford-oval/wikipedia huggingface dataset:
רנה אדלר
קריירת מועדונים > באייר לברקוזן

אדלר החל את הקריירה שלו בגיל 6 במחלקת הנוער של לוקומוטיב לייפציג. לאחר תשע שנים בלייפציג, עבר אדלר לקבוצת הנוער של באייר לברקוזן. החל משנת 2002 השתייך אדלר לקבוצת המילואים של באייר לברקוזן, והחל מעונת 2003/04 החל לשבת על הספסל של הקבוצה הבוגרת, כמחליפו של השוער הראשי הנס-יורג בוט, אך לא קיים במשך שלוש עונות וחצי ולו הופעה אחת. אדלר קיים את הופעת הבכורה שלו בבונדסליגה במדי באייר לברקוזן ב-25 בפברואר 2007 מול שאלקה 04, בעקבות הרחקתו של בוט. במשחק עצמו ניצחה קבוצתו בתוצאה 0–1, כשאדלר רושם עשר הצלות מרגליהם של שחקני שאלקה, ועצר רצף של 13 משחקים ללא הפסד של שאלקה, ועד לתום אותה עונה עצר אדלר רצפים של משחקים ללא הפסד של שטוטגרט שזכתה אז באליפות, ושל המבורג. מאז אותו משחק מול שאלקה שימש אדלר כשוער הראשון של הקבוצה, לאחר שמאמנו מיכאל סקיבה הגדיר את ההצלות שלו כהצלות ברמה עולמית. אדלר שמר על מעמדו כשוער הראשון של לברקוזן גם בעונות הבאות, ובשנת 2008 נבחר כשוער השנה בגרמניה. בעונת 2008/09 הגיע אדלר עם לברקוזן לגמר הגביע הגרמני, שם הפסיד עם הקבוצה 0–1 לורדר ברמן. בעונת 2010/11 הגיע אדלר עם הקבוצה לשמינית גמר הליגה האירופית, כשעד לשלב זה ספג שלושה שערים בלבד בעשרה משחקים, אך בשמינית הגמר הודח עם לברקוזן על ידי ויאריאל בגין שערי חוץ. בעונה זו אדלר ולברקוזן סיימו במקום השני בבונדסליגה, מרחק 7 נקודות מהאלופה בורוסיה דורטמונד. בעונת 2011/12 איבד את מקומו בהרכב לטובת השוער הצעיר ברנד לנו, שתפס את חולצת השוער הראשון בעקבות פציעותיו התכופות של אדלר. כשהבין אדלר את מעמדו החדש בקבוצה, הודיע שהוא יעזוב את לברקוזן עם סיום חוזהו בסוף 2012, לאחר שבעונת 2011/12 לא ערך ולו הופעת ליגה אחת.
קריירת מועדונים > המבורג

ב-17 במאי 2012 הצטרף אדלר להמבורג, כשחתם על חוזה לחמש שנים, ואת הופעת הבכורה ערך בהפסד 2–4 לקרלסרוהה במסגרת הגביע הגרמני. בעונת 2012/13, עונת הבכורה של אדלר בהמבורג, הוא סיים עם הקבוצה במקום השביעי בליגה וספג 53 שערים, כאשר תשעה מהם הוא ספג בתבוסה 2–9 לבאיירן מינכן. בעונת 2013/14 אדלר המשיך להיות השוער הראשון, אך סבל מעונה גרועה יחד עם כל הקבוצה, כאשר ספג 75 שערי ליגה והיה חלק מההגנה הגרועה ביותר בליגה, והקבוצה ניצלה מירידה רק במבחני הישרדות מול גרויטר פירט. בעונת 2014/15 איבד אדלר את מקומו בהרכב הקבוצה לטובת השוער הצ'כי ירוסלאב דרובני, וערך 12 הופעות ליגה בלבד. בעונה זו השתפרה הגנתה של המבורג משמעותית וספגה 50 שערים בלבד, אך שוב התמודדה במבחני הירידה, בהם ניצלה בעור שיניה מירידת ליגה ראשונה בהיסטוריה מול קרלסרוהה. אדלר הועדף עקב ניסיונו על דרובני בצמד משחקים זה, והציג יכולת מרשימה במשחק הגומלין, בו הבקיעה המבורג שער בדקה ה-90, שהשווה את התוצאה ל-1-1 כמו במשחק הראשון, וניצחה 1–2 בהארכה. בעונת 2015/16 אדלר חזר להיות השוער הראשון בקבוצה ודרובני ירד לספסל. המבורג סיימה עונה זו עם 46 ספיגות בלבד, ובמקום העשירי, הרחק ממאבקי התחתית. בעונת 2016/17 המבורג ניצלה מהשתתפות במבחני הירידה בדקה ה-90 של המחזור האחרון, כאשר אדלר לא שותף במחזורים האחרונים, ושימש שוער שני לכריסטיאן מתניה. בסיום עונה זו, הודיע אדלר כי לא יאריך את חוזהו בהמבורג, ועזב את הקבוצה לאחר חמש עונות, בהן ערך 117 הופעות ליגה.
קריירת מועדונים > מיינץ 05

ביוני 2017 חתם אדלר במיינץ 05 מהבונדסליגה על חוזה לשתי עונות. אדלך ערך 14 הופעות בעונת 2017/18 בה סיימה מיינץ במקום ה-14 בבונדסליגה, והתחלק בהופעות עם רובין צנטנר ופלוריאן מולר. בעונת 2018/19 אדלר לא שיחק כלל, ושימש שוער שלישי בהייררכיה אחרי מולר וצנטנר. ב-1 במאי 2019 הודיע אדלר על פרישה ממשחק פעיל.
קריירה בינלאומית

אדלר שימש כקפטן של כל הנבחרות הצעירות של גרמניה, ורשם 4 הופעות במדי נבחרת גרמניה בכדורגל עד גיל 21 תחת המאמן דיטר איילטס. אדלר נכלל בסגל הנבחרת גרמניה הבוגרת, שסיימה במקום השני ביורו 2008, אך היה בעדיפות שלישית אחרי ינס להמן ורוברט אנקה. לאחר פרישתו של להמן ומותו הטרגי של אנקה, הפך אדלר לשוער הבכיר בנבחרת גרמניה בתקופת מוקדמות מונדיאל 2010. הוא ערך את הופעת הבכורה שלו בנבחרת ב-11 באוקטובר 2008 נגד רוסיה בטורניר מקודמות זה. למרות שנבחר להיות השוער הפותח בסגל למונדיאל 2010, פציעה חמורה מנעה ממנו לטוס לאותו טורניר שהתקיים בדרום אפריקה, ומאז השוער הבכיר של הנבחרת הוא מנואל נוייר. לאחר שנתיים בהן לא זומן לנבחרת, אדלר זומן שוב בשנת 2013 למספר משחקי ידידות, אך לא זומן לסגל הגרמני למונדיאל 2014.
חיים אישיים

רנה אדלר הוא בנו של שוער העבר ינס אדלר, ששיחק בעיקר בפ.צ. האלשר כשזו שיחקה בליגת העל המזרח גרמנית, וערך הופעה אחת במדי נבחרת גרמניה המזרחית.
ריצ'רד קאנט

| --- | --- |
אין תמונה חופשית
 לידה:  1964 (בן 60 בערך) דרטפורד, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
ריצ'רד קאנט (באנגלית: Richard Cant; נולד בשנת 1964) הוא שחקן בריטי.
ביוגרפיה

קאנט נולד בדרטפורד שבאנגליה לשחקנית מרי גיבסון ולשחקן ומנחה הטלוויזיה בריאן קאנט.
הוא הופיע פעמיים בסדרת המתח "רציחות במידסומר". ב-1997 שיחק בפרק הפיילוט "The Killings at Badger's Drift" בתפקיד הקברן דניס ריינברד, לצדה של אליזבת ספריגס שגילמה את אמו. ב-2006 גילם את בן דודו של דניס ריינברד, אליסטר גודינג, בפרק "Dead Letters". בפרק השני שיחק קאנט לצדו של ג'ייסון יוז, ששיחק בסדרה בתפקיד סמל בילוש בן ג'ונס. לפני כן הופיע קאנט עם יוז בפרק בסדרת הטלוויזיה "החיים האלה" של ערוץ BBC2, בתפקיד פיל חבר של וורן, הדמות שגילם יוז.
עוד בטלוויזיה שיחק קאנט בסדרות הדרמה התקופתיות "העולם על פי מלמוט", ו"בית קדרות", בסדרה "תן לי תן לי" וב-"Gunpowder Treason and Plot". ב-2007 השתתף בפרק "Blink" בסדרה דוקטור הו.
בתיאטרון עבד קאנט עם התיאטרון המלכותי הלאומי, הלהקה השייקספירית המלכותית, תיאטרון רויאל קורט, Cheek by Jowl, ושפילד קרוסיבל.
קאנט ביים הצגות בבית הספר למשחק Arts Educational School of Acting, בהם "An Experiment With an Air Pump",‏ "Cause Celebre",‏ "Roberto Zucco", ו-"Don Juan Comes Back From The War". הוא הופיע בתפקיד פרידריך במחזה "סוס מלחמה" בתיאטרון ניו לונדון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 | הכומר מדיבלי | The Vicar of Dibley | זמר במקהלה | בפרק "Songs of Praise" |
| 1996 | החיים האלה | This Life | פיל | בפרק "Family Outing" |
| 1997 | רציחות במידסומר | Midsomer Murders | דניס ריינברד | בפרק "The Killings at Badger's Drift" |
| 1999 | תן לי תן לי | Gimme Gimme Gimme | דגסי | בפרק "I Do, I Do, I Do" |
| 1999 | מכת שמש | Sunburn | פול אלקוק | סדרת טלוויזיה (פרק אחד) |
| 2001 |  | Lawless Heart | מייקל |  |
| 2001 | העולם על פי מלמוט | The Way We Live Now | דולי לונגסטאף | מיני-סדרה |
| 2002 | שאקלטון | Shackleton | לוטננט ראשון | סדרת טלוויזיה (2 פרקים) |
| 2004 |  | (Past Present Future) Imperfect | בובי |  |
| 2005 | איאן פלמינג: יוצר בונד | Ian Fleming: Bondmaker | שיין אוניל | סרט טלוויזיה |
| 2005 | בית קדרות | Bleak House | מרקורי | מיני-סדרה |
| 2006 | רציחות במידסומר | Midsomer Murders | אליסטר גודינג | בפרק "Dead Letters" |
| 2007 |  | Sparkle | אדריאן |  |
| 2007 | דוקטור הו | Doctor Who | מלקולם ויינרייט | בפרק "Blink" |
| 2007 |  | Stuart: A Life Backwards | Dainty Man | סרט טלוויזיה |
| 2008 |  | The Bill | מייק וילסון | בפרק "To Catch a Killer" |
| 2009 | רופאים | Doctors | האז פורטר | בפרק "Schlock, Stock and Two Smoking Harolds" |
| 2010 |  | Above Suspicion | ביל הדסון | בפרק "The Red Dahlia" |
| 2010 |  | Vexed | בילי | סדרת טלוויזיה (פרק אחד) |
| 2012 | Assassin's Creed III | Assassin's Creed III | מתיו דאוונפורט (דיבוב) | משחק וידאו |
| 2013 | Assassin's Creed IV: Black Flag | Assassin's Creed IV: Black Flag | תפקידים שונים (דיבוב) | משחק וידאו |
| 2014 | מאפ ולוצ'יה | Mapp & Lucia | מנהל התחנה | מיני-סדרה |
| 2015 | זרה | Outlander | קולינס | בפרק "Lallybroch" |
| 2017 | טאבו | Taboo | קוסם | סדרת טלוויזיה (פרק אחד) |
| 2018 | עדות אילמת | Silent Witness | סיימון הית'ר | בפרק "Moment of Surrender" |
| 2018 | השמן והרזה | Stan & Ollie | הארי לנגדון |  |
| 2018 | מרי, מלכת הסקוטים | Mary Queen of Scots | תומאס אנדרוז |  |
| 2020 | הכתר | The Crown | חבר פרלמנט | בפרק "Fagan" |
תפקידים בתיאטרון

סוס מלחמה (2012/13, בתיאטרון ניו לונדון)
סלומה (Headlong)
טרוילוס וקרסידה (Cheek by Jowl)
סימבלין (Cheek by Jowl)
The Country Wife (תיאטרון שפילד קרוסיבל)
הערות שוליים

↑  "The Brian Cant Interview". נבדק ב-2009-01-23.
↑  "Doctor Who - Blink, (from 'Eye of Horus')". נבדק ב-2009-01-25.
שטפן גאורגה

| --- | --- |

 לידה:  12 ביולי 1868 בודשיים, הרפובליקה הפדרלית של גרמניה 
 פטירה:  4 בדצמבר 1933 (בגיל 65) מינוסיו, שווייץ 
 מדינה:  גרמניה 
 מקום קבורה:  Minusio Cemetery 
 מקום לימודים:  Ludwig-Georgs-Gymnasium, אוניברסיטת הומבולדט של ברלין 
 שפות היצירה:  איטלקית, צרפתית, גרמנית 
 סוגה:  שירה 
 זרם ספרותי:  סימבוליזם 
 תקופת הפעילות:  1883–1933 (כ־50 שנה) 
 פרסים והוקרה:  פרס גתה (1927)  מדליית גתה לאמנות ומדעים (1932) 
 
שטפן אנטון גֵאוֹרגֶה (בגרמנית: Stefan Anton George;‏ 12 ביולי 1868 - 4 בדצמבר 1933) היה משורר, עורך ספרותי ומתרגם גרמני.
חייו

שטפן גאורגה נולד בבינגן על הריין שבגרמניה. הוא עשה תקופת מה בפריז, שם היה בין הסופרים והציירים שפקדו את בית המשורר סטפן מלרמה. הוא החל לפרסם דברי שירה בשנות ה-90' של המאה ה-19 בשנות העשרים לחייו. גאורגה ייסד וערך כתב עת ספרותי בשם "דפים לאמנות" (Blätter für die Kunst). כמו כן עמד בלב חוג ספרותי ואקדמי רב-השפעה, שנודע בשם "מעגל גאורגה" (George-Kreis) וכלל רבים מן הבולטים בסופרי התקופה, כגון פרידריך גונדולף (Friedrich Gundolf) ולודוויג קלאגס (Ludwig Klages). נוסף לנושאי הספרות שעניינו אותם, עסק החוג בנושאים מיסטיים ופוליטיים. גאורגה הכיר והיה מיודד עם "הרוזנת הבוהמיינית" משוואבינג, פאני צו רוונטלוב (Fanny zu Reventlow), שלגלגה לא פעם על החוג בשל פעולותיו המלודרמטיות והשקפותיו. גאורגה וכתביו היו מזוהים עם תנועת המהפכה השמרנית.
שטפן גאורגה היה הומוסקסואל, אך הפגיע בידידיו הצעירים לנהל חיי פרישות כמוהו עצמו.
בשנת 1914, עם ראשית מלחמת העולם הראשונה, חזה גאורגה סוף עגום לגרמניה, ובין שנה זו ל-1916 כתב את הפואמה הפסימית "המלחמה" (Der Krieg). תוצאות המלחמה הגשימו את הגרועים בחששותיו.
ב-1933, אחרי עליית הנאצים לשלטון, הציע לו יוזף גבלס את משרת הנשיא של אקדמיה חדשה לאמנויות, הצעה שגאורגה דחה. הוא רחק גם מן החגיגות, שהוכנו לקראת יום הולדתו ה-65. תחת זאת, יצא לשווייץ, שם מת סמוך ללוקרנו. אחרי מותו, נטמנה גופתו לפני שמשלחת מן הממשלה הנאצית יכלה להשתתף בטקס הקבורה.
יצירתו

שירתו של גאורגה מאופיינת באתוס אריסטוקרטי ומרוחק; פסוקי השירה שלו פורמליים בסגנונם, ליריים בנימתם ולעיתים קרובות ארכאיים בלשונם, בהיותם מושפעים מצורות קלאסיות ביוונית עתיקה, בהתרסה כנגד הנטייה לריאליזם ספרותי שהופיעה בספרות הגרמנית בזמן ההוא, משום שהאמין בצורך להרחיק את השירה מן העולם הגשמי וצידד בכל מאודו באמנות לשמה. כתיבתו של גאורגה הייתה קשורה במובנים רבים בתנועת הסימבוליסטים הצרפתית והוא עמד בקשר עם רבים ממייצגיה, בהם סטפן מלרמה ופול ורלן. גאורגה היווה גשר חשוב בין המאה ה-19 למודרניזם הגרמני, על אף הביקורת הקשה שמתח על מה שהייתה אז התקופה המודרנית. הוא ערך בשירתו ניסויים במשקלים שונים, באפשרויות פיסוק, ברמיזות עלומות ובטיפוגרפיה.
ה"הומוסקסואליות הגלויה" של גאורגה באה לביטוי ביצירות כמו "אלגאבאל" ושירת האהבה שהקדיש לבן נעורים מחונן שהכיר, מקסימיליאן קרונברגר, שאותו כינה "מקסימין" וראה בו את התגלמות האלוהי. מבקרים בני זמנו, כמו תומאס קארלאוף ומאריטה קיילסון-לאוריץ דנו בשייכות מיניותו של גאורגה ליצירתו הפיוטית."אלגאבאל" הוא אחד מקבצי השירה הזכורים ביותר של גאורג. שם הקובץ מתייחס לקיסר הרומאי המנוון אֶלַגאבּאלוּס.
גאורגה היה גם מתרגם חשוב, שתרגם לגרמנית את דנטה, שקספיר ובודלר.
ארכיונו מצוי בספריית המדינה של וירטמברג בשטוטגרט.
הרייך החדש

יצירתו המאוחרת והראשונית של גאורגה, "הרייך החדש", יצאה לאור ב-1928. הוא הקדיש את היצירה, יחד עם "גרמניה הסודית" (Geheimes Deutschland), שנכתבה ב-1922, לברטהולד שנק גראף פון שטאופנברג, שלקח חלק בשנת 1944 בקשר ה-20 ביולי להתנקש בחיי אדולף היטלר. היצירה מתווה צורת חברה חדשה בשליטת אריסטוקרטיה רוחנית היררכית. גאורגה דחה כל ניסיון לעשות בה שימוש למטרות פוליטיות ארציות, בייחוד להשפעה נאצית.
הרייך החדש > גאורגה כמנהיג רוחני

בני תקופתו של גאורגה ראו בו נביא וכוהן-דת, ואילו הוא ראה את עצמו כמשיח של ממלכה חדשה, שתונהג בידי אנשי מעלה, אינטלקטואלים ואמנים, מאוחדים בכוח אמונתם במנהיג חזק. בספר זכרונותיו מספר אלברט שפר, שראה את גאורגה בראשית שנות ה-20' וכי אחיו הבכור, הרמן, היה חבר בחוג הפנימי שלו: "גאורגה הקרין כבוד עצמי וגאווה, כמין בוהן... היה בו משהו מגנטי."
שירתו של גאורגה שמה דגש על הקרבה עצמית, הרואיות ועוצמה, והקנתה לו עקב כך פופולריות בחוגים הנאציים. החברים בקבוצת הכותבים והמעריצים שהתגבשה סביבו נודעו בשם "החוג הגאורגי" (Georgekreis). אף כי נאצים רבים ראו בגאורגה מקור השפעה חשוב, גאורגה עצמו הרחיק עצמו מהקשרים כאלה ולא היה מעורב בפוליטיקה. זמן קצר אחרי עליית הנאצים לשלטון, עזב גאורגה את גרמניה לשווייץ, שם חי עד מותו.
מבקרים מסוימים הגדירו את יצירתו של גאורגה פרוטו-פאשיסטית, אף כי רבים מראשיה של תנועת ההתנגדות הגרמנית לנאצים יצאו מקרב חסידיו, שהנודעים בהם האחים שטאופנברג, שהתוודעו אל גאורגה באמצעות המשורר וחוקר הקלאסיקה אלברכט פון בלומנטל. זאת ועוד, אף כי היו בחוג אנטישמים מוצהרים (למשל, קלאגס), הוא כלל גם כותבים יהודים כמו גונדולף, ההיסטוריון ארנסט קנטורוביץ', והציוני קארל וולפסקהל. גאורגה נטה חיבה לתלמידיו היהודים, אך הסתייג במפורש מן האפשרות, שיהיו אי פעם לרוב בחוג.
המשורר הנכבד ביותר, אולי, ששיתף פעולה עם גאורגה, אך סירב בסופו של דבר להצטרף לחוג, היה הוגו פון הופמנסתאל, מן הבולטים באנשי הספרות המודרניים של אוסטריה. בשלב מאוחר יותר בחייו כתב הופמנסתאל, שאיש לא השפיע עליו השפעה עמוקה מזו של גאורגה. בין המקורבים ביותר ל"מורה", כפי שביקש גאורגה מן הנוהים אחריו לכנותו, היו כמה חברים בקשר ה-20 ביולי להתנקש בהיטלר, בהם קלאוס שנק פון שטאופנברג. שטאופנברג הרבה לצטט את הפואמה של גאורגה "האנטי-כריסט" (Der Widerchrist) באוזני חבריו לקשר ה-20 ביולי.
הרייך החדש > השפעתו על המוזיקה והקולנוע

מחוץ לחוג, הייתה לשירת גאורגה השפעה רבה על המוזיקה של מלחיני האסכולה הווינאית השנייה, בייחוד בתקופה האקספרסיוניסטית שלהם. ארנולד שנברג כתב מוזיקה לשירת גאורגה ביצירות כגון רביעיית המיתרים השנייה אופוס 10 משנת 1908 ו"ספר הגנים התלויים" אופוס 15 מ-1909, ואילו תלמידו אנטון וברן עשה שימוש בשירת גאורגה ביצירתו הכוראלית המוקדמת Entflieht auf leichten Kähnen אופוס 2 וכן בשני קובצי שירים, אופוס 3 ו-4 מ-1909, ובכמה יצירות ווקאליות מאותה תקופה, שהתפרסמו לאחר מותו.
בסרטו של ריינר ורנר פאסבינדר משנת 1976, "Satansbraten", מנסה הגיבור, ולטר קראנץ, לעצב את חייו על פי דמותו וחייו של גאורגה.
לקריאה נוספת

שטפן גיאורגה – על השירה (מגרמנית: ליאורה בינג-היידקר), דחק - כתב עת לספרות טובה, כרך ט', 2018. *סטיפן(במקור המהדורה העברית גארוגה, שלושה עשר שירים, תרגום ומקור, הוצאת ירושלים תשי"ד עותק ממוספר
הערות שוליים

↑  Boehringer, Robert. Mein Bild von Stefan George. München, Düsseldorf: Helmut Küpper vormals Georg Bondi Verlag, 1967. pp. 126-127
↑  Thomas Karlauf: Stefan George. Die Entdeckung des Charisma. Blessing, München 2007. ISBN 978-3-89667-151-6
↑  Robert E. Norton, Secret Germany: Stefan George and his Circle (Cornell University Press, 2002) page 354
↑  Palmer, Craig B. (2002), "George, Stefan", glbtq.com, אורכב מ-המקור ב-2011-08-05, נבדק ב-2007-11-23.
↑  See for example, Marita Keilson-Lauritz, "Ubergeschlechtliche Liebe: Stefan George's Concept of Love" (Rieckmann, ed A Companion to the Works of Stefan George (Camden House, 2005)
| --- | --- |
בקרת זהויות :  NLI: 987007261637405171  PLWABN: 9810616625805606  BIBSYS: 90066372  BNC: 000107450  BNE: XX1149196  BnF: cb119046354 (data)  CANTIC: a19252043  CiNii: DA00571828  GND: 11853856X  ICCU: CFIV050953  ISNI: 0000 0001 2279 4559  LCCN: n50016284  LNB: 000202334  MusicBrainz: ea426f3e-38ea-4161-8398-8910c2bcd086  NDL: 00440742  NKC: js20020805692  NLA: 36108950  NLG: 117050  NSK: 000010201  NTA: 068466137  RERO: 02-A003289047  RKD: 434141  SELIBR: 240210  SNAC: w65d93gf  SUDOC: 026887991  Trove: 1213640  VcBA: 495/202778  VIAF: 46761592   WorldCat (עם VIAF): 46761592
שפות אפרו-אסייתיות

| --- | --- |
תפוצת השפות האפרו-אסייתיות
תפוצת השפות האפרו-אסייתיות
 דוברים:  270,000,000 
 משפחה:  שפות אפרו-אסייתיות
 קוד ISO 639-2:  afa 
 ראו גם:  שפה • כתב • רשימת שפות
 
מפה מפורטת של השפות האפרו-אסיאתיות
השפות האפרו-אסייתיות הן משפחת שפות המונה כ-240 שפות שיש להן כ-285 מיליון דוברים במזרח התיכון, בצפון אפריקה, במזרח אפריקה וכן דרומית למדבר סהרה, מביניהן עברית. בעבר כונתה משפחה זו גם כמשפחת הלשונות ה"שמיות-חמיות".
המשפחה מונה את תת-המשפחות הבאות:
שפות בֶּרְבֶּרִיוֹת
שפות צ'אדיות
שפות מצריות
שפות שמיות
שפות כושיות
שפת בֵּזָ'ה (מיון שנוי במחלוקת; משויך בדרך כלל במשפחות הלשונות הכושיות)
שפות אומוטיות (הכללתן במשפחת הלשונות האפרו-אסייתיות שנויה במחלוקת)
מן המאפיינים המשותפים לשפות האפרו-אסייתיות:
סימון זכר ונקבה בצורת יחיד. נקבה מסומנת ב-\t\ (בעברית ת', בערבית ة).
טיפולוגית פועל-נושא-מושא, עם נטיות לנושא-פועל-מושא
מורפולוגיה תבניתית שבה הטיית מילים היא על ידי שינויים פנימיים, כמו גם הוספת תחיליות וסופיות
קבוצת עיצורים נחציים.
כמו כן, מוכרים שורשים משותפים כגון:
ב-נ – "בנייה"
מ-ת – "מוות"
ס-נ – "ידיעה" (השווה עם "שינון")
ל-ס – "לשון"
ס-מ – "שם"
ד-מ – "דם"
שכחה (מתנות עניים)

| --- | --- |
 מקרא:  ספר דברים, פרק כ"ד, פסוקים י"ט–כ'
 משנה:  מסכת פאה, פרק ה', משנה ז' עד פרק ז', משנה ב'
 משנה תורה:  ספר זרעים, הלכות מתנות עניים, פרק ה'
 ספרי מניין המצוות:  ספר המצוות, עשה קכ"ב, לאו רי"ד ספר החינוך, מצווה תקצ"ב, מצווה תקצ"ג
 
מצוות שכחה היא אחת מחמש מתנות העניים שצוותה התורה להשאיר לעניים בשדה ובמטע. על פי המצווה, כאשר בעל השדה או פועליו שוכחים לאסוף את אחד העומרים שבשדה, או לקטוף את פרותיו של אחד העצים במטע, אסור להם לשוב לאסוף את היבול שנשכח לאחר שעברו ממנו הלאה, אלא חובה להשאירו לעניים.
מקור המצווה

מצוות שכחה מופיעה בפרשת כי תצא שבספר דברים:
כִּי תִקְצֹר קְצִירְךָ בְשָׂדֶךָ וְשָׁכַחְתָּ עֹמֶר בַּשָּׂדֶה לֹא תָשׁוּב לְקַחְתּוֹ לַגֵּר לַיָּתוֹם וְלָאַלְמָנָה יִהְיֶה לְמַעַן יְבָרֶכְךָ ה' אֱלֹהֶיךָ בְּכֹל מַעֲשֵׂה יָדֶיךָ. כִּי תַחְבֹּט זֵיתְךָ לֹא תְפָאֵר אַחֲרֶיךָ לַגֵּר לַיָּתוֹם וְלָאַלְמָנָה יִהְיֶה.
הפסוק השני אמנם עוסק במצוות פאה באילנות, אך חז"ל למדו מהמילה "לא תפאר אחריך" שנרמזה כאן גם מצוות שכחה באילנות. וכך נפסק להלכה ברמב"ם ובשאר הפוסקים.
דיני המצווה

חז"ל למדו מהפסוקים העוסקים ב"עומר בשדה" וב"כי תחבוט זיתך", שמצוות השכחה קיימת הן בשלב קציר השדה וקטיף הפירות, והן בשלב איסוף העומרים והפירות מהשדה והפרדס. עוד למדו חכמים מהפסוקים, שמצוות השכחה קיימת רק כאשר נשכח עומר בשדה, שנפחו הוא עד סאתיים, אך אם היה זה עומר גדול, שנפחו עולה על סאתיים, הרי ששכח גדיש ולא עומר, ואין עליו חובה להשאירו לעניים אלא רשאי לשוב ולקחתו לעצמו. כמו כן, אם שכח שלושה עומרים רצופים, אף שנפחם המצטבר לא מגיע לסאתיים, אינם נחשבים לשכחה, והם של בעל השדה. וכן אם שכח שלושה עצים רצופים - אין זו שכחה. וכן אם שכח עץ בעל שם מיוחד, מצד טיב פירותיו או מיקומו - אין זו שכחה, שבעליו זוכרו תמיד, גם מבלי לראותו.
ייחודיותה של המצווה

מצווה זו ייחודית כיוון שהיא מתקיימת כתוצאה מטעות של מקיימה, ואי אפשר להתכוון לקיים אותה. על רקע זה מסופר בתוספתא על אדם ששמח שמחה יתירה על שנפלה בידו מצווה זו:
מעשה בחסיד אחד ששכח עומר בתוך שדהו, ואמר לבנו: 'צא והקריב עלי פר לעולה ופר לשלמים'. אמר לו: 'אבא, מה ראית לשמוח במצוה זו מכל מצות האמורות בתורה?'. אמר לו: 'כל מצות שבתורה נתן לנו המקום לדעתנו, זו שלא לדעתנו, שאילו עשינוה ברצון לפני המקום, לא באת מצווה זו לידינו'. אמר לו: 'הרי הוא אומר: "כי תקצור קצירך וגו'", קבע לו הכתוב ברכה, והלא דברים קל וחומר: מה אם מי שלא נתכוון לזכות, וזכה, מעלין עליו כאילו זכה. המתכוין לזכות וזכה, על אחת כמה וכמה'
לקריאה נוספת

הרב אליעזר מלמד, פניני הלכה החי והצומח פרק ו', הלכה ד'.
הערות שוליים

1 2  משנה תורה לרמב"ם, ספר זרעים, הלכות מתנות עניים, פרק א', הלכה ו'.
↑  לדעת הרמב"ם ו'שערי צדק', אם שכח אילן או שניים, אף שיש בהם פירות בנפח סאתיים, הרי אלו שכחה. שדין סאתיים נאמר רק בעומרים.

ואילו לראב"ד, רש"ס ופאת השולחן, דין סאתיים קיים גם באילנות, ואם היה בפירות האילן ששכח נפח של סאתיים - אינו שכחה.
↑  משנה תורה לרמב"ם, ספר זרעים, הלכות מתנות עניים, פרק ה', הלכות י"ד-ט"ז, י"ח, כ"ג.
| מצוות התלויות בארץ |
| --- | --- | --- |
| מתנות כהונה | ביכורים • תרומה גדולה • תרומת מעשר • חלה |  |
| מתנות לוייה | מעשר ראשון |  |
| מתנות עניים | לקט • שכחה • פאה • פרט • עוללות • מעשר עני |  |
| שמיטה ויובל | שמיטה • שמיטת קרקעות • שמיטת כספים • שנת היובל • שדה אחוזה |  |
| מצוות הקשורות לקדושה | מעשר שני • כלאיים • כלאי הכרם • כלאי זרעים • ערלה • נטע רבעי |  |
רק לעלות

רק לעלות הוא אלבום הבכורה של הרכב ההיפ הופ הישראלי קפה שחור חזק. האלבום יצא לאור ב-9 בספטמבר 2015, על ידי חברת התקליטים מאד מאן.
רקע

הסינגל הראשון מתוך האלבום ושיר הנושא שלו, "רק לעלות", יצא לאור באפריל 2013, כחלק מהקמת ההרכב מחדש, לאחר ארבע שנים של חוסר פעילות. על אף שיצא בשנת 2013, הגיע מזה שלוש שנים למקום ה-25 במצעד הפזמונים השנתי של גלגלצ ווואלה! NEWS. בהמשך, הוציאו ארבעה סינגלים נוספים מתוך האלבום, כשהבולט ביותר הוא השיר "יהיה בסדר", בהשתתפות הראפר נצ'י נצ', שהפך ללהיט, בעקבות הפגנות יוצאי אתיופיה בקיץ 2011, תוך שנכנס לצמרת המצעדים השבועיים של גלגלצ ורשת ג', למקום השני במצעד הפזמונים העברי השנתי של גלגלצ, ול-23 במצעד של רשת ג'.
רשימת רצועות

| רק לעלות> מס' | רק לעלות> שם | רק לעלות> משך | רק לעלות>  | רק לעלות>  | רק לעלות>  | רק לעלות>  | רק לעלות>  | רק לעלות>  | רק לעלות>  |
| --- | --- | --- | --- | --- | --- | --- | --- | --- | --- |
| 1. | רק לעלות  | 3:00 |  |  |  |  |  |  |  |
| 2. | לעוף (מארחים את סיוון צגאי)   | 3:27 |  |  |  |  |  |  |  |
| 3. | סוף שבוע  | 3:29 |  |  |  |  |  |  |  |
| 4. | את בדיוק הטעם  | 3:55 |  |  |  |  |  |  |  |
| 5. | ימים טובים  | 3:12 |  |  |  |  |  |  |  |
| 6. | תשטוף פנים (מארחים את בוקה)   | 4:09 |  |  |  |  |  |  |  |
| 7. | אהבה שלווה ואמונה  | 3:03 |  |  |  |  |  |  |  |
| 8. | אמא סליחה  | 4:15 |  |  |  |  |  |  |  |
| 9. | יהיה בסדר (מארחים את נצ'י נצ')   | 4:25 |  |  |  |  |  |  |  |
| 10. | The Way You Move (מארחים את סול ג'יי)   | 3:38 |  |  |  |  |  |  |  |
| 11. | רום רום (מארחים את פלד)   | 4:34 |  |  |  |  |  |  |  |
| 12. | עליות וירידות  | 4:38 |  |  |  |  |  |  |  |
| משך כולל: | משך כולל: | 45:45 |  |  |  |  |  |  |  |
הערות שוליים

↑  מתן שרון, ‏היינו חבר'ה נאיביים ששרים לחברים שלהם. גדלנו, באתר ‏מאקו‏, 17 באוגוסט 2017
↑  תשע"ו (גלגלצ), באתר "פזמונט"
↑  גלית עדות, ‏מעלה מעלה: "קפה שחור חזק" על השיר שהוא דגל מהפכת יוצאי אתיופיה, באתר מעריב אונליין, 7 באוקטובר 2015
↑  יהיה בסדר, באתר "פזמונט"
שיר אהבה (שיר של עפרה פוקס)

| --- | --- |
 סינגל בביצוע עפרה פוקס
 מתוך האלבום "כמו גלגל בתוך גלגל"
 יצא לאור:  מרץ 1972
 שפה:  עברית
 אורך:  4:25 (עפרה פוקס) 3:43 (מתי כספי)
 כתיבה:  אהוד מנור
 לחן:  מתי כספי
 
"שיר אהבה" (מוכר גם בשם "כמו גלגל") הוא שיר שכתב אהוד מנור, הלחין מתי כספי וביצעה עפרה פוקס. השיר נכלל באלבומהּ של פוקס "כמו גלגל בתוך גלגל", שהתפרסם ב־1972.
ב־1978 הקליט מתי כספי את השיר לאלבומו "צד א' צד ב'". ב־1995 התפרסם האלבום "שירים מלילה גוב", שכלל ביצוע של גידי גוב, רמי קלינשטיין ויהודית רביץ לשיר בתוכנית "לילה גוב". ב־2000 הקליט כספי את השיר עם אתי אנקרי לאלבומו "דואטים".
על השיר

אהוד מנור כתב את "שיר אהבה" לאשתו, עפרה פוקס. ב־1972 החל שיתוף הפעולה של מנור עם מתי כספי. כספי הלחין לפוקס את השירים "שיר אהבה" ו"באי קטן" לאלבומהּ "כמו גלגל בתוך גלגל", שהתפרסם ב־1972. כספי גם השתתף באלבום הזה בעיבודים ובקולות רקע.
במילים שכתב מנור כתובות השורות "ליבה בזרועותיו ו"כך היא בזרועותיו".
בשיר בביצועהּ של פוקס ב־1972 היא שינתה את המילים המקוריות ושרה "אני בזרועותיו" בשני המקומות האלה. כשכספי חידש את השיר באלבומו "צד א' צד ב'" שש שנים לאחר מכן, הוא שר את המילים המקוריות שכתב מנור. עם זאת, מבצעים אחרים שינו את המילים, וכך עשה גם כספי עצמו בדואט שלו עם אתי אנקרי ב־2000, שבו שינו שניהם את המילים.
הצלחה > גרסה מקורית

השיר בביצוע עפרה פוקס ערך את הופעת הבכורה במצעד הפזמונים השבועי של הגל הקל ב־27 במרץ 1972 וצעד חמישה שבועות, עד 1 במאי 1972. בשיאו הגיע למקום ה־16 ב־10 באפריל 1972.
במצעד השבועי של גלי צה"ל ערך השיר את הופעת הבכורה שלו ב־26 במרץ 1972 במקום ה־19. ב־7 במאי הוא הגיע למקום השמיני, מיקום השיא שלו במצעד. ב־4 ביוני 1972 יצא השיר מהמצעד בתום 10 שבועות צעידה.
הצלחה > מתי כספי ואתי אנקרי (2000)

מתי כספי הקליט את השיר עם אתי אנקרי לאלבומו "דואטים", שהתפרסם ב־2000.
הדואט של כספי ואנקרי הוצג לבחירת הקהל ב"בפינה לשיפוטכם" של מצעד רשת ג' ב־4 ביוני 2000 ושבוע לאחר מכן נכנס למצעד במקום ה־10, בכניסה הגבוהה למצעד של אותו השבוע. בשיאו הגיע השיר למקום השלישי ב־2 ביולי 2000, והוא יצא מהמצעד ב־6 באוגוסט 2000 בתום שמונה שבועות צעידה.
מיקומי שיא > מצעדים שבועיים

גרסה מקורית
|   ‏‏‏  מצעדים שבועיים (1972)> מדינה |   ‏‏‏  מצעדים שבועיים (1972)> מצעד |   ‏‏‏  מצעדים שבועיים (1972)> מיקום שיא |   ‏‏‏  מצעדים שבועיים (1972)>  |
| --- | --- | --- | --- |
|  ישראל | הגל הקל | 16 |  |
|  ישראל | גלי צה"ל | 8 |  |
מתי כספי ואתי אנקרי (2000)
|   ‏‏‏  מצעדים שבועיים (2000)> מדינה |   ‏‏‏  מצעדים שבועיים (2000)> מצעד |   ‏‏‏  מצעדים שבועיים (2000)> מיקום שיא |   ‏‏‏  מצעדים שבועיים (2000)>  |
| --- | --- | --- | --- |
|  ישראל | רשת ג' | 3 |  |
ביאורים

↑  "צד א' צד ב'", 1978.
↑  אנקרי שרה כמו פוקס "אני בזרועותיו" ואילו כספי שר בסולו שלו רק "ליבה בזרועותיו", ובחלק המשותף עם אנקרי שר כמוה, "אני בזרועותיו". גם מבצעים אחרים שרו את השורות האמורות בגרסאות שונות.